Betoging in Mpumalanga oor watertekortArgieffoto Een man is tydens ŉ diensleweringsbetoging in Pienaar, Mpumalanga, in hegtenis geneem. “ŉ Man van Mosambiek is Sondag in hegtenis geneem en sal Dinsdag op aanklag van openbare geweld in die KaNyamazane-landdroshof verskyn,” het brig. Selvy Mohlala, woordvoerder van die polisie, gesê. “Die inwoners het betoog oor ŉ tekort aan water in die gebied en het die paaie met klippe en bome versper.” Mohlala sê die situasie was Maandagoggend kalm en die paaie is weer oopgestel. “Die polisie monitor die gebied.” Mohlala doen ŉ beroep op inwoners om vreedsaam te betoog. “Hulle moet vreedsaam betoog en dit moet ŉ beskermde betoging wees. Inwoners moet nie paaie versper nie, aangesien dit motoriste se lewens in gevaar stel.” ‘n Vierde persoon is Maandagoggend dood ná betogings oor watertoevoer in Brits, Noordwes. Klik hier om meer te lees.